最底層个是IP協定（英语：Internet Protocol，即互聯網協定），是用垃報文切換式網絡个一種面向資料个協定，昰隻協定定義爻資料包垃網際傳送辰光个格式。目前使用頂多个是IPv4版本，昰隻版本裏向用32位定義IP地址，儘管位址總數達到43億，但是仍然弗能滿足乃朝全球網絡飛速發展个需求，噶咾IPv6版本應運而生。垃IPv6版本中，IP位址共有128位，“幾乎可以爲地球丄每一粒沙分配一隻IPv6位址”。IPv6目前朆普及，交關網際網絡服務提供者並弗支援IPv6協定个連接。但是，可以預見，將來垃IPv6个幫助下頭，任何家用電器儕有可能連入網際網絡。